Na petržalskej strane mosta SNP stále vidieť kritizovanú stavbu, ďalší postup je však nateraz zastavený. Pre TASR to potvrdil bratislavský magistrát s tým, že petržalský stavebný úrad 13. augusta realizoval štátny stavebný dohľad. Miestny úrad Petržalka sa však zatiaľ nechce k výsledkom vyjadrovať.
"Na našom stanovisku v danej veci sa nič nemení. Podľa nás ide o nepovolenú stavbu, realizovanú bez stavebného povolenia, súhlasu mesta a v rozpore s nájomnou zmluvou," povedal pre TASR hovorca Bratislavy Peter Bubla.
Petržalka pôvodne chcela, aby bola stavba odstránená, no Okresný súd jej rozhodnutie zrušil. Matúš Vallo dal staviteľovi stavby spoločnosti Zemegula možnosť predložiť nový návrh projekt, zatiaľ sa nevie, či tak firma urobila.